**ZMLUVA O DIELO č. 49/2019/AIN**

**uzavretá v zmysle § 536-565 Obchodného zákonníka č. 513/91 Zb.**

**v znení neskorších predpisov a v zmysle § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov**

**na dielo**

**„Dodávka a montáž IP kamerového systému“**

**I.**

**Zmluvné strany**

**Objednávateľ : SLOVENSKÁ REPUBLIKA**

**Agroinštitút Nitra, štátny podnik**

Sídlo : Akademická č. 4, 949 01 NITRA

v zastúpení : Ing. Mária Debrecéniová, CSc., riaditeľ

IČO : 36 858 749

IČ DPH : SK 2022631512

Bankové spojenie : Štátna pokladnica Bratislava

Číslo účtu : 7000330247/8180

IBAN : SK85 8180 0000 0070 0033 0247

BIC : SPSRSKBAXXX

zástupca vo veciach

- technických : PhDr. Ingrid Meňky

- zmluvných : Ing. Mária Debrecéniová, CSc.

Spoločnosť zapísaná v Obchodnom registri Okresného súdu Nitra, oddiel: Pš, vložka číslo: 10008/N

**Zhotoviteľ : ..................**

Sídlo : ....................

V zastúpení: : ..................

Bankové spojenie : ...............

Číslo účtu : ..................

IČO : ..............

IČ DPH : ...................

IBAN : ....................

BIC : ...................

Číslo tel., faxu : .....................

e-mail : .......................

zástupca vo veciach:

- technických : .......................

- zmluvných : ..........................

Zhotoviteľ zapísaný v Obchodnom registri Okresného súdu ............, oddiel: ........, vl. č. .............

**II.**

## Predmet zmluvy

**2.1.** Predmetom tejto zmluvy je vykonanie prác a dodávok – Dodávka a montáž IP kamerového systému v rozsahu, ktorý tvorí prílohu č. 1 tejto zmluvy.

Táto zmluva o dielo je uzatvorená podľa  § 536 a nasl.zák.č.513/1991 Zb. Obchodného zákonníka v znení neskorších predpisov ako výsledok verejného obstarávania, použitého postupu zákona č. 343/2015 Z. z. o verejnom obstarávaní a o zmene a doplnení niektorých zákonov.

**2.2.** Dielo pozostáva z demontáže a likvidácie starého kamerového systému a  montáže nového kamerového systému, pričom presný rozsah predmetu plnenia je uvedený v prílohe č.1 tejto zmluvy.

**2.3.**Zhotoviteľ sa zaväzuje vykonať práce vo vlastnom mene a na vlastnú zodpovednosť. Ďalej sa zavä­zuje zhotovené dielo odovzdať objednávateľovi riadne, včas, bez vád a nedorobkov brániacich užíva­niu, v zodpovedajúcej kvalite.

**2.4.** Dielo zhotovené v rozsahu podľa bodu 2.1. a 2.2 svojimi technickými parametrami budezod­povedať technickým špecifikáciám STN, všeobecne záväzným predpisom v dobe jeho zhotovenia a bude spĺňať všetky akostné ukazovatele stanovené objednávateľom a v súlade s vyjadreniami dotknu­tých orgánov štátnej správy.

**2.5.** Miesto uskutočnenia prác: Agroinštitút Nitra, štátny podnik, Akademická 4, Nitra

**2.6.** Zmluvné strany sa výslovne dohodli, že všetky povolenia a vyjadrenia a všetky ďalšie potrebné do­kumenty na začatie, riadne vykonávanie a riadne ukončenie diela vybavízhotoviteľ tak, aby boli dodr­žané zákonné lehoty, na čo ho objednávateľ týmto výslovne splnomocňuje. Odplata za vybavenie všet­kých potrebných dokumentov je zahrnutá v cene za dielo.

V prípade potreby a na výzvu zhotoviteľa poskytne objednávateľ zhotoviteľovi potrebnú súčinnosť.

**III.**

### Čas plnenia

**3.1.** Dielo vykoná zhotoviteľ :

**Termín začatia diela : odo dňa účinnosti zmluvy**

**Termín dokončenia diela : 20.02.2020**

**3.2.** Na čas plnenia má podstatný vplyv aj spolupôsobenie objednávateľa. Ak objednávateľ neposkytne spolupôsobenie včas tak, ako je uvedené v čl. VIII. tejto zmluvy, potom je povinný pristúpiť na zodpo­vedajúcu zmenu termínu ukončenia diela. Čas plnenia môže byť upravený len na základe vzájomnej dohody formou dodatku k tejto zmluve.

**IV.**

**Cena za dielo**

**4.1. Cena za dielo** v **EUR bez DPH i s DPH,** s uvedením príslušnej sadzby a výšky DPH vypracovaná v zmysle zákona **NR SR č.18/1996** Z. z. o cenách v znení neskorších predpisov **formou záväzného** **položkovitého rozpočtu ako maximálna za celý predmet diela podľa tejto zmluvy s uvedením množstva merných jednotiek a ceny za mernú jednotku.**

Rozpočet – je ako príloha súčasťou zmluvy o dielo.

**Zmluvná cena bez DPH : .............. Eur**

**Sadzba DPH 20% a výška DPH : .............. Eur**

**Zmluvná cena vrátane DPH : .............. Eur**

Slovom : ....................................

Lehota dodržania nemennej ceny vyššie špecifikovanej je stanovená po celú dobu realizácie diela.

Vyššie uvedená cena obsahuje **cenu za celý predmet diela** t. j. najmä sumár všetkých prác uve­dených v zadaní, ako aj akékoľvek všetky ďalšie náklady zhotoviteľa.

**4.2** Zmluvné strany sa výslovne dohodli, že práce, ktoré zhotoviteľ vykoná bez príkazu objednávateľa, práce neobjednané alebo v rozpočte nedohodnuté alebo ich vykoná odlišne od dohodnutého rozsahu, nebudú uhradené, s čím zmluvné strany výslovne súhlasia.

**V.**

**Platobné podmienky**

**5.1.** Zmluvné strany sa dohodli, že preddavok sa neposkytuje.

**5.2.** Zmluvné strany sa dohodli, že objednávateľ vykoná úhradu ceny za dielo po ukončení diela na základe faktúry vystavenej zhotoviteľom na účet zhotoviteľa na základe vykonaných a objednávateľom odsúhlasených prác a dodávok.

Okrem náležitostí uvedených v zmluve o dielo, musí faktúra obsahovať jednotlivé výmery skutočne zrealizovaných prác, dodávok a ich ceny. Súpis skutočne vykonaných prác musí byť odsúhlasený stavebným dozorom objednávateľa.

Po jeho odsúhlasení je faktúra splatná do 14dní od jej doručenia objednávateľovi.

Faktúru vystaví zhotoviteľ po kompletnom odovzdaní a prevzatí celého diela, pričom prílohou faktúry bude objednávateľom podpísaný zápis o odovzdaní a prevzatí diela.

**5.3.** Jednotlivé faktúry budú obsahovať tieto údaje :

a./obchodné meno, sídlo a adresu, IČO, IČ DPH objednávateľa a zhotoviteľa

b./ číslo faktúry

c./ číslo zmluvy

d./ deň odoslania, deň splatnosti a deň zdaniteľného plnenia

e./ označenia peňažného ústavu a číslo účtu, na ktorý sa má platiť

f./ fakturovanú základnú čiastku bez DPH, čiastka DPH a celkovú fakt. suma

g./ súpis vykonaných prác

h./ označenie diela

i./ pečiatka a podpis oprávnenej osoby

**5.4.** V  prípade, že faktúra nebude obsahovať náležitosti uvedené v  ods. 2 a ods.3 tohto článku, objednávateľ je oprávnený vrátiť ju zhotoviteľovi na doplnenie. V takom prípade sa preruší plynutie lehoty splatnosti a nová lehota splatnosti začne plynúť doručením opravenej faktúry objednávateľovi. Objednávateľ musí faktúru vrátiť do doby dátumu splatnosti, inak je v omeškaní s platením čiastky, ktorá má byť fakturovaná správne.

**5.5.** Objednávateľ si vyhradzuje právo zadržať **10% z faktúry** az celkovej hodnoty zmluvnej ceny na zabezpečenie odstránenia prípadných drobných nedorobkov a nedostatkov zistených pri preberacom konaní. Zadržaná **10% - ná suma** z celkovej zmluvnej ceny bude uvoľnená po odstránení nedostatkov z preberacieho konania, o čom zmluvné strany spíšu zápis.

**VI.**

**Realizácia a záväzky zhotoviteľa**

**6.1.** V mene zhotoviteľa bude dielo realizovať, práce a dodávky odovzdávať stavbyvedúci: ...............

**6.2.** V meneobjednávateľa bude dozorovanie diela vykonávať, práce a dodávky preberať:

PhDr. Ingrid Meňky

**6.3.** Zhotoviteľ vedie o vyhotovení diela stavebný denník, v zmysle § 46 d. zák. č. 50/1976 Zb. v platnom znení, do ktorého zaznamenáva odo dňa začatia prác denný postup prác a všetky rozhodujúce skutočnosti. Zástupca objednávateľa poverený dozorovaním stavby podpisuje a kontroluje práce, ktoré budú zakryté alebo sa stanú neprístupné a v prípade potreby, po výzve zhotoviteľa reaguje najneskoršie do 7-ich pracovných dní. Zhotoviteľ je povinný oznámiť objednávateľovi, že plánuje vy­konať práce, ktoré budú zakryté alebo sa stanú neprístupnými a to najmenej päť dní pred ich zakrytím, ak tak neurobí je povinný na požiadanie objednávateľa tieto práce odkryť na vlastné náklady. Prvá kó­pia záznamov je pre potreby objednávateľa.

**6.4.**Zhotoviteľ bude vykonávať práce v zmysle platných STN a predpisov o bezpečnosti pri práci a predpisov o požiarnej bezpečnosti.

**6.5.** Zhotoviteľ je povinný manipulovať s materiálmi a mechanizmami tak, aby nepoškodil majetok ob­jednávateľa, alebo tretej osoby. V prípade, že svojou činnosťou spôsobí uvedeným osobám škodu je plne za ňu zodpovedný.

**6.6.** Zhotoviteľ je povinný na stavenisku udržiavať a zachovávať čistotu a poriadok, odstraňuje na svo­je náklady odpady, nečistoty vzniknuté prevádzaním prác a je povinný stavenisko strážiť a poistiť, riadne zabezpečiť proti vniknutiu nepovolaným osobám až do odovzdania stavby objednávateľovi.

**6.7.** Zhotoviteľ zodpovedá za škody počas výstavby, spôsobené na majetku objednávateľa porušením povinnosti zhotoviteľa. Pri uplatnení a úhrade škôd a nákladov sa zmluvné strany budú riadiť ustanoveniami § 373 až 386 Obch. zákonníka – zák. č. 513/1991 Zb.

**6.8.** Zhotoviteľ sa zaväzuje, že zabezpečí kvalitatívne a dodacie podmienky vymedzené zadaním, STN, stavebným zákonom ako aj príslušnými zákonmi vzťahujúcimi sa montáž a dodávku diela podľa tejto zmluvy. Zmluvné strany sa dohodli, že pred zabudovaním a súhrnne pri preberacom konaní zhotoviteľ predloží objednávateľovi príslušné doklady (napr. certifikáty) týkajúce dodávaných výrobkov v rámci diela ako aj doklady o vyvezení, uskladnení a zneškodnení odpadu. Zmluvné strany sa dohodli, že:

- nerealizované práce a dodávky odsúhlasené objednávateľom budú z ceny diela odpočítané a to v cene, v akej sú zahrnuté do rozpočtu,

- do troch dní od začatia vykonávania diela vypracuje a odovzdá objednávateľovi kontrolný a  skúšobný plán tejto verejnej práce stavby v zmysle zák. NR SR č. 254/1998 Z. z. o verejných prácach v znení neskorších predpisov,

- vyhotoví plán verejnej práce a prevádzkový poriadok, ktorý odovzdá objednávateľovi pri preberacom konaní

**6.9** Zhotoviteľ berie na vedomie a výslovne s tým súhlasí, že v celom areáli hotela Agroinštitút Nitra, štátny podnik (t.j. budova aj pozemok pred budovou) je prísny zákaz fajčenia, na čom sa zmluvné strany vý­slovne dohodli. Zhotoviteľ sa zaväzuje zabezpečiť, aby jeho zamestnanci alebo subdodávatelia tento zá­kaz fajčenia dodržiavali a v areáli nefajčili.

**VII.**

## Odovzdanie a prevzatie diela

**7.1.** Zhotoviteľ odovzdá a objednávateľ prevezme dokončené dielo tak, ako je to uvedené v čl. II. tejto zmluvy, pričom časti diela budú odovzdané v termínoch podľa čl. III bod 3.1 tejto zmluvy.

**7.2.** Zhotoviteľ sa zaväzuje odovzdať spolu s dielom príslušnú dokumentáciu so zakreslením všetkých zmien podľa skutočného stavu vykonaných prác, zápisnice z kontrolných dní, kópie stavebných denní­kov, zápisy o skúškach inžinierskych sietí, revízne správy elektroinštalácií, zápisy štátnych orgánov a dotknutých organizácií, doklady o naložení s odpadmi, certifikáty a atesty od materiálov, vyznačenie trasy vedenia a projekt skutočného vyhotovenia.

Doklady o týchto skúškach a osvedčenia o kvalite použitých materiálov a technologických zariadení podmieňujú prevzatie diela.

**7.3.** Zhotoviteľ vyzve objednávateľa k prevzatiu dokončených častí diela podľa harmonogramu uve­denom v čl. III bod 3.1 tejto zmluvy písomne najmenej 2 pracovné dni vopred, kedy bude dodávka pri­pravená na odovzdanie a prevzatie. Objednávateľ zabezpečí účasť oprávneného zástupcu na odovzda­nie a prevzatie. Preberacie konanie zvolá, začne objednávateľ v dohodnutom termíne, najneskôr však do 2 dni od prevzatia oznámenia – výzvy zhotoviteľa o pripravenosti objektu k odovzdaniu.

**7.4.** Splnenie predmetu zmluvy je v deň, kedy zmluvné strany podpíšu zápis o odovzdanía prevzatí diela, ktorý podpíšu po vykonaní predpismi stanovených skúšok. Dielo bude zhotoviteľom odovzdané a objednávateľom prevzaté len v prípade, ak dielo nebude mať vady a/alebo nedorobky.

**7.4.1.** Vadou sa rozumie odchýlka v kvalite, rozsahu a parametroch diela stanovených touto zmluvou a záväznými technickými normami a predpismi.

**7.4.2.** Nedorobkom sa rozumie nedokončená práca.

**7.5.** Zhotoviteľ nezodpovedá za vady diela spôsobené neodborným zásahom, alebo nevykonaním pravidelnej údržby diela.

**7.6.** Po dokončení prác zhotoviteľ bezodkladne – do dvoch dní - stavenisko vyprace a protokolárne odovzdá objednávateľovi.

**7.7.** Ak zhotoviteľ pripraví dielo na odovzdanie pred dohodnutým termínom, zaväzuje sa objednávateľ dielo prevziať aj ponúknutom skoršom termíne.

**VIII.**

**Spolupôsobenie objednávateľa**

Spolupôsobenie objednávateľa označené ako povinnosť od ktorej je závislé včasné a kvalitné vykonanie diela sa objednávateľ zaväzuje splniť takto :

**8.1.** Objednávateľ odovzdá zhotoviteľovi stavenisko v deň začatia vykonávania diela formou zápisu o odovzdaní a prevzatí staveniska.

**8.2.** Prípadné nedostatky zistené pri preberaní staveniska nie sú prekážkou na postup prác zhotoviteľa a budú uvedené v zápisnici o odovzdaní a prevzatí staveniska s termínom ich odstránenia.

**8.3.** Po odovzdaní diela je zhotoviteľ povinný stavenisko odovzdať objednávateľovi v stave zbavenom akýchkoľvek prekážok.

**8.4** Objednávateľ je oprávnený zvolať kontrolné dni jeden deň vopred na základe zápisu do stavebného denníka a zhotoviteľ je povinný sa ich zúčastniť.

**IX.**

**Záručná doba – zodpovednosť za vady**

**9.1.** Zhotoviteľ zodpovedá za to, že predmet zmluvy bude zhotovený za podmienok dojednaných v zmluve a že v záručnej dobe bude mať vlastnosti určené zmluvou, projektovou dokumentáciou a vše­obecne záväznými normami a predpismi. Záručná lehota začína plynúť dňom podpísania zápisnice o odovzdaní a prevzatí celého diela a trvá **5 rokov** a to v zmysle § 12 zák. NR SR č.254/1998 Z. z. o verej­ných prácach.

**9.2.** Zhotoviteľ zodpovedá za vady, ktoré má predmet zmluvy v dobe jeho odovzdania objednávateľovi. Za vady, ktoré sa prejavia po odovzdaní zodpovedá, ak boli spôsobené porušením jeho povinnosti t.j. nedodržaním platných noriem, technologických postupov a kvality použitých materiálov.

**9.3.** Objednávateľ sa zaväzuje, že prípadnú reklamáciu vady diela uplatní bezodkladne po jej zistení pí­somnou formou do rúk oprávneného zástupcu zhotoviteľa podľa čl. I. tejto zmluvy. Zhotoviteľ sa zavä­zuje začať s odstraňovaním vád predmetu plnenia po uplatnení oprávnenej reklamácie objednávateľa a vady odstrániť **do** **10 dní** od uplatnenia písomnej reklamácie a jej uznania. Vady, ktoré by mohli spô­sobiť ďalšie škody, odstráni zhotoviteľ bezodkladne.

**9.4.** V prípade, že označenú vadu nepovažuje zhotoviteľ za vadu svojej dodávky, ale iné zavinenie musí do 3 dní písomne podať svoje námietky a vadu diela v lehote podľa bodu 9.3 tohto článku od­strániť. Následne sa zmluvné strany v lehote do 5 dní dohodnú na úhrade prác za odstránenie vady. Ak sa strany nedohodnú na úhrade práce, resp. na tom, či je za túto vadu zodpovedný zhotoviteľ, strany spoločne určia nezávislého odborníka, ktorý určí, či je za vadu zodpovedný zhotoviteľ. Náklady na nezávislého odborníka znáša strana, ktorá je za vadu zodpovedná.

**9.5.** Zmluvné strany sa dohodli, že prípadné skryté vady počas záručnej doby má objednávateľ právo požadovať a zhotoviteľ povinnosť bezplatne odstrániť.

**X.**

**Zmluvná pokuta**

**10.1.** Pokuta za omeškanie s plnením povinností vykonať dielo resp. jeho časti podľa čl. III bod 3.1 tejto zmluvy v dohodnutom termíne je **0,05% zo zmluvnej ceny diela** /bez DPH/ **za každý deň omeškania.** Zmluvná pokuta bude odpočítaná položkou z konečnej faktúry, resp. si ju bude objednávateľ od zhoto­viteľa požadovať na základe faktúry s lehotou splatnosti 7 dní.

**10.2.** Pokuta za omeškanie platby faktúr objednávateľom za každý deň po termíne splatnosti je **0,02%** z neuhradenej čiastky a zhotoviteľ si ju bude odobjednávateľa požadovať na základe faktúry s lehotou splatnosti 7 dní.

**10.3.** Zmluvná pokuta za omeškanie zhotoviteľa s odstránením vád a nedorobkov uznaných v zápisnici odovzdaní a prevzatí diela v dohodnutej lehote je **30,-EUR** za každý deň omeškania a objednávateľ si ju bude od zhotoviteľa požadovať na základe faktúry s lehotou splatnosti 7 dní.

**10.4.** Zmluvná pokuta za nedodržanie termínu odstránenia vád a nedorobkov uznaných v reklamačnom konaní je **30,-EUR** za každý deň omeškania a objednávateľ si ju bude od zhotoviteľa požadovať na základe faktúry s lehotou splatnosti 7 dní.

**10.5.** Zmluvná pokuta za nedodržanie zákazu fajčenia – čl. VI bod 6.9 tejto zmluvy - je **300,-EUR** za kaž­dé jednotlivé porušenie zákazu fajčenia a objednávateľ si ju bude od zhotoviteľa požadovať na základe faktúry s lehotou splatnosti 7 dní.

**10.6.** Objednávateľ má právo odstúpiť od zmluvy bez nárokov zhotoviteľa z titulu ukončenia zmluvy v prípade, ak zhotoviteľ nedodrží dohodnutý termín ukončenia diela.

**10.7.** Zhotoviteľ sa zaväzuje, že bez súhlasu objednávateľa nepostúpi svoje práva a záväzky súvisiaces predmetom zmluvy ani ich časti inému dodávateľovi.

**10.8**. Zaplatením zmluvnej pokuty nie je dotknuté právo zmluvných strán na náhradu škody.

**XI.**

**Prechod vlastníctva, nebezpečenstvo škody**

**11.1.** Nebezpečenstvo škody na stavenisku prejde na zhotoviteľa odovzdaním a prevzatím staveniska.

**11.2.** Stavebný materiál a zariadenie potrebné na zhotovenie diela zabezpečuje zhotoviteľ. Kúpna cena týchto vecí je súčasťou ceny podľa 4.1. tejto zmluvy. Zhotoviteľ zostáva vlastníkom týchto vecí až do ich pevného zabudovania do stavby, ktorá je predmetom tejto zmluvy.

**11.3.** Nebezpečenstvo škody na dielo, ako aj na veciach a materiáloch potrebných na zhotovenie diela znáša zhotoviteľ až do času protokolárneho prevzatia celého diela objednávateľom.

**XII.**

**Vyššia moc**

**12.1.** Preúčely tejto zmluvy sa za vyššiu moc považujú prípady brániace plneniu zmluvy ktorejkoľvek zo zmluvných strán a ktoré zmluvné strany nemôžu ovplyvniť /napr. vojna, mobilizácia, živelné po­hromy – záplavy, zemetrasenie a pod./

**12.2.** Ak sa splnenie tejto zmluvy stane nemožným do 1 mesiaca od vyskytnutia sa vyššej moci, strana, ktorá sa bude chcieť odvolať na vyššiu moc, požiada druhú stranu o úpravu zmluvy vo vzťahu k pred­metu, cene a času plnenia. Ak nedôjde k dohode, má strana, ktorá sa odvolala na vyššiu moc, právo od­stúpiť od zmluvy. Účinky odstúpenia nastanú dňom doručenia oznámenia.

**XIII.**

**Poistenie**

**13.1.** Zhotoviteľ je povinný zjednať následné druhy poistenia v spoločnom mene objednávateľa a zhoto­viteľa pre obdobie odo dňa začatia stavby až do posledného termínu pre odstránenie závad :

a./ poistenie proti poškodeniu alebo zničeniu majetku iných osôb spôsobenými činmi, alebo nedbanlivosťou zhotoviteľa

b./ poistenie proti usmrteniu, alebo zraneniu spôsobenými činmi zhotoviteľa, alebo jeho ned­banlivosťou :

* komukoľvek, kto je oprávnený zdržiavať sa na stavenisku
* tretím osobám, ktoré nie sú na stavenisku

c./ poistenie proti poškodeniu diela a materiálov počas výstavby

**XIV.**

**Ostatné dojednania**

**14.1.** Prípadný nedostatok finančných prostriedkov pre realizáciu prác je objednávateľ povinný oznámiť zhotoviteľovi ihneď, ako mu bude táto okolnosť známa.

**14.2.** Zmluvné strany sa dohodli, že počas nedostatku finančných prostriedkov objednávateľa pre reali­záciu prác budú práce pozastavené na riziko objednávateľa od doručenia písomného oznámenia objed­návateľa zhotoviteľovi podľa bodu 1. tohto článku zmluvy. Zhotoviteľ začne opäť s realizáciou prác od doručenia písomného oznámenia objednávateľa zhotoviteľovi a obnovení realizácie prác.

**14.3.** Objednávateľ a zhotoviteľ sa zaväzujú, že obchodné a technické informácie, ktoré im boli zverené zmluvným partnerom nesprístupnia tretím osobám bez jeho písomného súhlasu, alebo tieto informácie nepoužijú pre iné účely ako pre plnenie podmienok tejto zmluvy.

**14.4.** Zhotoviteľ berie na vedomie, že v priestoroch miesta uskutočnenia prác – bod 2.5 tejto zmluvy – sa nachádzajú prevádzky a kancelárie tretích osôb, ktoré ich užívajú na základe nájomných zmlúv s objed­návateľom. Zhotoviteľ sa zaväzuje, že pri realizácii prác bude postupovať v súčinnosti s týmito tretími osobami tak, aby čo najmenej obmedzil ich užívacie právo, oznámi im každé obmedzenie /odstávka vody, elektriny a. i./ a že bez ich súhlasu nevstúpi do ich prevádzok a kancelárii. Požiadavky a pod­mienky tretích osôb budú predkladané zodpovednými zástupcami objednávateľa. V prípade, že zhotoviteľ týmto tretím osobám spôsobí škodu, zaväzuje sa ju v plnom rozsahu nahradiť. Zhotoviteľ prehlasuje, že ustanovenia tohto bodu zmluvy nebude považovať za vyššiu moc a tieto skutočnosti nie sú skutočnosťami ovplyvňujúcimi termín ukončenia diela.

**XV.**

**Záverečné ustanovenia**

**15.1.** Táto zmluva nadobúda platnosť dňom jej podpisu oprávnenými zástupcami oboch zmluvných strána účinnosť nasledujúci deň po zverejnení zmluvy v centrálnom registri zmlúv.

Zmluvné strany výslovne súhlasia so zverejnením zmluvy v centrálnom registri zmlúv vedenom na Úrade vlády SR.

**15.2.** Túto zmluvu je možné meniť a dopĺňať iba formou písomných dodatkov podpísaných oprávnenými zástupcami oboch zmluvných strán.

**15.3** Prílohou tejto zmluvy je:

Popis prác a rozpočet

**15.4.** Zmluvné strany sa dohodli, že ich právne vzťahy sa v súlade s § 262 Obchodného zákonníka riadia Obchodným zákonníkom. Takisto právne vzťahy touto zmluvou výslovne neupravené sa riadia ustanoveniami zákona č.513/1991 Zb. Obchodného zákonníka v znení neskorších predpisov.

**15.5** Táto zmluva je uzavretá za vzájomne dohodnutých podmienok, bola zmluvnými stranami prečítaná, jej obsahu porozumeli a na znak súhlasu ju vlastnoručne podpísali. Zmluvné strany súčasne vyhlasujú, že táto zmluva nie je uzatvorená v tiesni, omyle ani za iných nevýhodných podmienok, že je pre nich vzájomne výhodná a že pri podpisovaní tejto zmluvy nebol na nich vyvíjaný nátlak v žiadnej forme. Zmluvné strany vyhlasujú, že právny úkon obsiahnutý v tejto zmluve je prejavom ich slobodnej a vážnej vôle, ich spôsobilosť na právne úkony a zmluvná voľnosť nie sú obmedzené.

**15.6** Táto zmluva je vyhotovená v štyroch rovnopisoch z ktorých každá zmluvná strana dostane dva rovnopisy.

**V Nitre dňa ..................**

**Za objednávateľa: Za zhotoviteľa :**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Ing. Mária Debrecéniová, CSc. ...........................**

**riaditeľ ...................**